钦定古今图书集成/明伦汇编/氏族典/第598卷 > 《周书》 > 《文帝本纪》
## 钦定古今图书集成/明伦汇编/氏族典/第598卷 > 《周书》 > 《文帝本纪》

太祖文皇帝姓宇文氏，讳泰，字黑獭，代武川人也。其
先出自炎帝神农氏，为黄帝所灭，子孙遁居朔野。有
葛乌兔者，雄武多筭略，鲜卑慕之，奉以为主，遂总十
二部落，世为大人。其后曰普回，因狩得玉玺三纽，有
文曰“皇帝玺。”普回心异之，以为天授。其俗谓天曰“宇”，
谓君曰“文”，因号宇文国，并以为氏焉。